
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 778 


23 Ιουνίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Πολιτογράφηση Αλλογενούς Αλλοδαπής. 1 

Πρόσληψη και αποζημίωση μεταπτυχιακών φοιτητών 

στο Πανεπιστήμιο Μακεδονίας. 2 

Παροχή της εγγύησης του Δημοσίου για τη χορήγηση 
δανείων για την κατασκευή ή αγορά κατοικιών σε 
Ομογενείς Έλληνες Παλιννοστούντες στις Ζώνες 
Β, Γ και Δ της Επικράτειας. 3 


Υπερωριακή απασχόληση υπαλλήλων με σχέση εργα¬ 
σίας Ιδιωτικού Δικαίου (Ν. 2470/97) της Σχολής Του¬ 
ριστικών Επαγγελμάτων για το Α' εξάμηνο του 2000 4 

Καθορισμός αποζημίωσης Προέδρου, μελών και 
γραμματέων της Ομάδας Δράσης (έργου) 2000, 
για την αντιμετώπιση του προβλήματος του έτους 
2000 των πληροφοριακών και ηλεκτρονικών συ¬ 
στημάτων αρμοδιότητας Υπουργείου Εθνικής Παι¬ 
δείας και Θρησκ/των. 5 

Έγκριση υπερωριακής απασχόλησης εντός των νομί¬ 
μων ορίων προσωπικού με σχέση εργασίας Ιδιωτι¬ 
κού Δικαίου που υπηρετεί στο ΥΈ.Ν. και αμείβεται 
με τις διατάξεις του Ν. 2470/97, για το Α' εξάμηνο 

έτους 2000. 6 

Καθορισμός αποζημίωσης των μελών της Ομάδας Δι¬ 
οίκησης Έργου καθώς και των Επιτελικών Ομάδων, 
καθώς και της Ειδικής Επιτροπής παρακολούθησης 
και παραλαβής, που συγκροτήθηκαν για την υλο¬ 
ποίηση των όρων της από 16.12.99 Σύμβασης για 


την προμήθεια Μηχανογραφικού Εξοπλισμού, ανά¬ 
πτυξης εφαρμογών και παροχής υπηρεσιών, έργο 
που αποτελεί το δεύτερο στάδιο της υλοποίησης 
του Ολοκληρωμένου Συστήματος Πληροφορικής, 
για το Υπουργείο Τύπου και Μέσων Μαζικής Ενημέ¬ 
ρωσης στο πλαίσιο του Ε.Κ.Π. «ΚΛΕΙΣΘΕΝΗΣ». 7 

Τροποποίηση της 50076/5.2.98 απόφασης Υπουργού 

Εργασίας και Κοινωνικών Ασφαλίσεων. 8 

Καθορισμός ύψους μηνιαίου επιδόματος αναπροσαρ¬ 
μογής σε χερσαίο επάγγελμα των φυματικών ναυ¬ 
τικών. 9 


ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στη 2/86020/0022/10.12.1999 
απόφαση του Υπουργού Οικονομικών. 10 


ΑΠΟΦΑΣΕΙΣ 


Πολιτογράφηση Αλλογενούς Αλλοδαπής. 


( 1 ) 


Ο ΥΦΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Με τη Φ. 49275/9988/9.6.2000 απόφαση του Υφυπουρ¬ 
γού Εσωτερικών, Δημόσιας Διοίκησης και Αποκέντρω¬ 
σης, έγινε δεκτή η από 15.1.1996 αίτηση πολιτογράφησης 
της αλλογενούς αλλοδαπής ΔΗΜΑΚΑ ΝΙΝΑΣ συζ. Λουκά, 
για την απόκτηση της Ελληνικής Ιθαγένειας. 

Ο ΥΦΥΠΟΥΡΓΟΣ 

Κ. ΚΑΪΣΕΡΛΗΣ 
-♦- 

Αριθ. 2/36808/0022 (2) 

Πρόσληψη και αποζημίωση μεταπτυχιακών φοιτητών 
στο Πανεπιστήμιο Μακεδονίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 


Έχοντας υπόψη: 

1. Τις διατάξεις του άρθρου 9 παρ. 5 του Ν. 2083/1992 
(ΦΕΚ 159τ. Α') «Εκσυγχρονισμόςτης Ανώτατης Εκπ/σης». 

2. Τις διατάξεις του άρθρου 15 παρ. 1 του Ν. 2327/95 
(ΦΕΚ 156τ. Α') «Εθνικό Συμβούλιο Παιδείας, ρύθμιση θε¬ 
μάτων έρευνας παιδείας και μετεκπαίδευσης εκπαιδευτι¬ 
κών και άλλες διατάξεις» όπως αυτό προσετέθη στο άρ¬ 
θρο 28 παρ. 7 του Ν. 2083/92 (ΦΕΚ 159τ. Α') «Εκσυγχρο¬ 
νισμός της Ανώτατης Εκπαίδευσης». 

3. Τις διατάξεις του άρθρου 29Α'του Ν. 1558/1985 (ΦΕΚ 
137Α') «Κυβέρνηση και Κυβερνητικά όργανα» όπως αυτό 
προστέθηκε με το άρθρο 27του Ν. 2081/1992 (ΦΕΚ 154Α') 
«Ρύθμιση του θεσμού των επιμελητηρίων.... και άλλες δια¬ 
τάξεις» καιαντικαταστάθηκε μετηνπαρ. 2ατου άρθρου 1 
του Ν. 2469/1997 (ΦΕΚ 38 Α') «Περιορισμός και βελτίωση 
της αποτελεσματικότητας των κρατικών δαπανών και άλ¬ 
λες διατάξεις». 

4. Την αριθ. 1039386/441/Α0006/21 .·4.2000 απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (571 Β'). 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


5. Το αριθ. 3304/5.9.95 και Β7/393/16.7.96 έγγραφα του 
ΥΠΕΠΘ. 


6. Το αριθ. 3473/24.2.2000 έγγραφο του Πανεπιστημίου 
Μακεδονίας. 

7. Την ανάγκη πρόσληψης μεταπτυχιακών φοιτητών με 
ωριαία αντιμισθία, για την επικουρία των μελών Δ. Ε. Π. 
του ανωτέρω Α.Ε.Ι., και τον καθορισμό των λεπτομερειών 
της πρόσληψης τους. 

8. Το γεγονός ότι από τις διατάξεις της απόφασης αυ¬ 
τής προκαλείται συνολική δαπάνη ύψους 25.000.000 δρχ. 
για μια πενταετία. Η δαπάνη αυτή θα καλύπτεται από τον 
τακτικό προϋπολογισμό του Πανεπιστημίου Μακεδονίας 
και τον ΚΑΕ 0289 β' με αντίστοιχη επιβάρυνση του κωδι¬ 
κού αυτού αριθμού, κλιμακούμενη κατ’ έτος ως εξής: 


Για το έτος 2000 
Για το έτος 2001 
Γ ια το έτος 2002 
Γ ια το έτος 2003 
Γ ια το έτος 2004 


4.000.000 δρχ. 
4.500.000 δρχ. 
5.000.000 δρχ. 
5.500.000 δρχ. 
6.000.000 δρχ. 


Αποφασίζουμε: 

1. Εγκρίνουμε την πρόσληψη μεταπτυχιακών φοιτητών 
του Πανεπιστημίου Μακεδονίας για να επικουρούν τα μέ¬ 
λη Δ. Ε. Π. στην άσκηση των φοιτητών, τη διεξαγωγή φρο¬ 
ντιστηρίων, εργαστηριακών ασκήσεων, εποπτεία εξετά¬ 
σεων και διόρθωση ασκήσεων. 


2. Ο αριθμός των ωρών εβδομαδιαίας απασχόλησης ανά 
μεταπτυχιακό φοιτητή καθορίζεται μέχρι 6 ώρες εβδομαδι- 
αίως για την άσκηση των φοιτητών, τη διεξαγωγή φροντι¬ 
στηρίων και εργαστηριακών ασκήσεων και μέχρι 10 ώρες 
εβδομαδιαίως για την εποπτεία εξετάσεων και τη διόρθωση 
ασκήσεων. Ο αριθμός των ωρών για το τρέχον ακαδημαϊκό 
έτος δεν μπορεί να υπερβείτις 2.000 ώρες, για το έτος 2001 
τις 2.250 ώρες, για το έτος 2002 τις 2.500 ώρες, για το έτος 
2003 τις 2.750 ώρες και για το 2004 τις 3.000 ώρες. 

3. Το ύψος της ωριαίας αντιμισθίας ορίζεται σε 2.000 
δρχ. πλέον εργοδοτικών εισφορών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 2 Ιουνίου 2000 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΓΕΩΡΓΙΟΣ ΔΡΥΣ ΠΕΤΡΟΣ ΕΥΘΥΜΙΟΥ 


-♦- 

Αριθ. 2/22306/0025 (3) 

Παροχή της εγγύησης του Δημοσίου για τη χορήγηση 
δανείων για την κατασκευή ή αγορά κατοικιών σε Ομο¬ 
γενείς Έλληνες Παλιννοστούντες στις Ζώνες Β, Γ και 
Δ της Επικράτειας. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. -Τις διατάξεις του Ν. 2322/95 (ΦΕΚΑ'τ. 143/95). 

2. - Την κοινή απόφαση του Πρωθυπουργού και του 
Υπουργού Οικονομικών αριθ. 1039386/441/Α0006/ 
21.4.2000 «Ανάθεση αρμοδιοτήτων του Υπουργού Οικο¬ 
νομικών στους Υφυπουργούς Οικονομικών». 

3. - Την απόφαση του Υπουργού Εθνικής Οικονομίας και 


Οικονομικών αριθ. 9716/169/10.3.2000 με την οποία 
εγκρίθηκε η χορήγηση δανείων με την εγγύηση του Δη¬ 
μοσίου για την κατασκευή ή αγορά κατοικιών σε Ομογε¬ 
νείς Έλληνες Παλιννοστούντες στις Ζώνες Β, Γ και Δ της 
Επικράτειας. 

4.- Την απόφαση της Διυπουργικής Επιτροπής του άρ¬ 
θρου 5 του Ν. 2322/95 (Συνεδρίαση αριθ. 246/5.6.2000), 
με την οποία παρασχέθηκε η σύμφωνη γνώμη της στον 
Υπουργό Οικονομικών για τη χορήγηση της εγγύησης 
του Ελληνικού Δημοσίου προς κάλυψη των ανωτέρω δα¬ 
νείων, αποφασίζουμε: 

Παρέχουμε ανεπιφύλακτα την εγγύηση του Ελληνικού 
Δημοσίου προς τις Τράπεζες: 

α) Γ ια τη χορήγηση δανείων προς κατασκευή ή αγορά:, 

1) 2.500 κατοικιών από Ομογενείς Έλληνες Παλιννο- 
στούντες στη Ζώνη 

Β' (παραμεθόριοι Νομοί Κεντρικής & Δυτικής Μακεδο¬ 
νίας και Ηπείρου), 

2) 15.000 κατοικιών από Ομογενείς Έλληνες Παλιννο- 
στούντες στη Ζώνη 

Γ (Λοιπή Ελλάδα εκτός από τα Πολεοδομικά Συγκροτή¬ 
ματα Αθήνας, Ηρακλείου, Θεσσαλονίκης, Πατρών και 
Πειραιά) και 

3) 2.500 κατοικιών από Έλληνες Παλιννοστούντες στη 
Ζώνη Δ' (Πολεοδομικά Συγκροτήματα Αθήνας, Ηρακλεί¬ 
ου, Θεσσαλονίκης, Πατρών και Πειραιά), 

β) Γιατην αύξηση του ανωτάτου ορίου του αριθμού των 
δανείων της αριθ. 35395/657/14.10.99 απόφασης του 
Υπουργού Εθνικής Οικονομίας και Οικονομικών από 1.000 
σε 4.000 προκειμένου να συμπεριληφθούν και μη εντεταγ- 
μένοι στο πρόγραμμα του Ε.Ι.Υ.Α.Π.Ο.Ε. ομογενείς. 

Τα δάνεια αυτά θα χορηγηθούν σύμφωνα με τους 
όρους και προϋποθέσεις που αναφέρονται στην απόφα¬ 
ση του Υπουργού Εθνικής Οικονομίας και Οικονομικών 
αριθ. 9716/169/10.3.2000. 

Η εγγύηση αυτή καλύπτει κατά 100% τα παραπάνω δά¬ 
νεια το ύψος των οποίων δεν θα υπερβαίνει τα 11.000.000 
δρχ. για κάθε νοικοκυριό προσαυξημένο κατά 500.000 για 
κάθε προστατευόμενο μέλος. Ως προστατευόμενα μέλη 
εκτός από τα ανήλικα παιδιά θεωρούνται και οι σε ηλικία 
συνταξιοδότησης γονείς. 

Η διάρκεια των δανείων θα είναι 15 χρόνια περιλαμβα- 
νομένης περιόδου χάριτος δύο (2) χρόνων (δηλαδή η 
πρώτη δόση θα καταβληθεί 24 μήνες το αργότερο μετά 
την υπογραφή της δανειστικής σύμβασης). 

Με την εγγύηση αυτή το Ελληνικό Δημόσιο αναλαμβά¬ 
νει την υποχρέωση να εξοφλεί τις προερχόμενες από τις 
ανεξόφλητες δόσεις των ανωτέρω δανείων απαιτήσεις 
των Τραπεζών. 

Οι Τράπεζες αυτές σε περίπτωση που δεν εξοφλήσουν 
οι πρωτοφειλέτες τις ληξιπρόθεσμες δόσεις τους ή μέ¬ 
ρος αυτών, δικαιούνται, αφού παρέλθει ένα τρίμηνο από 
τη λήξη τους, να ζητήσουν από το Δημόσιο (Γ.Λ.Κ. -Δ.25- 
Δ') την εξόφληση των εγγυημένων απαιτήσεώντους μετά 
από προηγούμενη βεβαίωσή τους στην αρμόδια Δημόσια 
Οικονομική Υπηρεσία (Δ.Ο.Υ.) στο λογ/σμό Νο 555 σαν 
έσοδο του λογ/σμού του Δημοσίου «Κεφάλαιον Ασφαλί- 
σεως Χρηματοδοτήσεων εκ Κεφαλαίων ή εγγυήσει του 
Ελληνικού Δημοσίου» σύμφωνα με τις διατάξεις του 
Π.Δ/τος αριθ. 16/1989 (ΦΕΚ 6/5.1.1989 τ.Α') και τις οδη¬ 
γίες της εγκυκλίου μας με αριθ. 98348/2945/8.8.1979. 

Οι προαναφερόμενες Τράπεζες πρέπει να επιδιώκουν 
μέσα στον ανωτέρω οριζόμενο χρόνο τωντριών (3) μηνών, 
για τον οποίο το Δημόσιο καλύπτει με την εγγύησή του 
τους τόκους υπερημερίας, την είσπραξη των ληξιπρόθε¬ 
σμων εγγυημένων από το Δημόσιο δόσεων από τους πρω- 
τοφειλέτες με την ίδια επιμέλεια που δείχνουν και για τα 
δάνεια που χορηγούν χωρίς την εγγύηση του Δημοσίου. 

Το Ελληνικό Δημόσιο, ως εγγυητής αναλαμβάνει την 
υποχρέωση εξόφλησης των εγγυημένων απαιτήσεωντων 
Τραπεζών που θα περιλαμβάνουν το ανεξόφλητο εγγυη¬ 
μένο ποσό κεφαλαίου, όσους από τους εγγυημένους τό¬ 
κους (συμβατικούς και υπερημερίας μέχρι και το προανα- 
φερόμενοτρίμηνο), παραμένουν ακόμη ανεξόφλητοι, και 
τέλος τα έξοδα επίδοσης της αναγγελίας κλεισίματος λο¬ 
γαριασμού, εφόσον είναι ακόμη ανεξόφλητα. 

Στις προαναφερόμενες περιπτώσεις, οι δανείστριες 
Τράπεζες θα πρέπει να υποβάλλουν με σχετικό έγγραφο 
τους στο Γ.Λ.Κ. - Δ25 - Δ', προκειμένου να εξοφληθούν 
από το Δημόσιο οι εγγυημένες απαιτήσεις τους, τα εξής 
δικαιολογητικά: 

1. - Την συναφθείσα σύμβαση καιτυχόν πρόσθετες πρά¬ 
ξεις. 

2. - Κατάσταση αναλυτικού υπολογισμού των εγγυημέ¬ 
νων απαιτήσεών τους, στην οποία να φαίνονται όλα τα 
στοιχεία του κάθε δανείου (π.χ. χρονολογία χορήγησης, 
ποσό, χρονολογίες λήξης δόσεων, ποσά δόσεων, ποσά 
καταβολών, χρονολογίες καταβολών, τυχόν τόκοι υπερη¬ 
μερίας, έξοδα κ.λπ.). 

3. - Το αντίγραφο της τριπλότυπης περιληπτικής κατά¬ 
στασης βεβαίωσης που επιστρέφεται θεωρημένο απάτην 
αρμόδια Δημόσια Οικονομική Υπηρεσία (Δ.Ο.Υ.). 

4. - Φωτοτυπίες των βεβαιώσεων του Εθνικού Ιδρύματος 
Υποδοχής και Αποκατάστασης Αποδήμων και Παλιννο- 
στούντων Ομογενών Ελλήνων από τις οποίες να προκύπτει: 

α) Ότι ο δανειοδοτούμενος είναι Ομογενής Έλληνας 
Παλλινοστούντας και 

β) Ότι το ακίνητο ιδιοκτησίας του Ιδρύματος, αν επί αυ¬ 
τού κατασκευασθεί η κατοικία, έχει παραχωρηθεί στον 
Ομογενή κατά χρήση και κατά πλήρη κυριότητα. 

Τέλος οι δανείστριες Τράπεζες (Κεντρικά Καταστήμα¬ 
τα), παρακαλούνται να υποβάλλουν στο Γ.Λ.Κ. - Δ25 - Δ' 
κάθε εξάμηνο χωρίς καθυστέρηση, συγκεντρωτική κατά¬ 
σταση στην οποία να αναφέρεται η κίνηση των ανωτέρω 
δανείων που θα χορηγηθούν από αυτές και τα Υποκατα- 
στήματά τους, σύμφωνα με τις οδηγίες που έχουν δοθεί 
με την εγκύκλιό μας αριθ. 189030/24.12.75. 

Ο έλεγχος της εφαρμογής των διατάξεων της παρού¬ 
σας απόφασης καθώς και η αντιμετώπιση στα πλαίσια αυ¬ 
τής των προβλημάτων που θα ανακύπτουν κατά την υλο¬ 
ποίηση ανατίθεται στη Δ/νση Κίνησης Κεφαλαίων, Εγγυή¬ 
σεων, Δανείων και Αξιών (Γ.Λ.Κ. - Δ25 - Δ'). 

Από τις διατάξεις της παρούσας προκαλείται δαπάνη 
εις βάρος του Κρατικού Προϋπολογισμού, η οποία όμως 
δεν μπορεί να υπολογιστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Ιουνίου 2000 

Ο ΥΦΥΠΟΥΡΓΟΣ 

Γ. ΔΡΥΣ 


Αριθ. 2/39534/0022 (4) 

Υπερωριακή απασχόληση υπαλλήλων με σχέση εργασίας 
Ιδιωτικού Δικαίου (Ν. 2470/97) της Σχολής Τουριστι¬ 
κών Επαγγελμάτων για το Α' εξάμηνο του 2000. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 15 του Ν.2592/18.3.98 
«Αναπροσαρμογή συντάξεων πολιτικών συνταξιούχων 
του Δημοσίου, ρύθμιση συνταξιοδοτικών θεμάτων και άλ¬ 
λες διατάξεις» (ΦΕΚ57/α/18.3.98). 

2. Τη 2022941/2297/022/7.4.98 απόφαση Υφυπουργού 
Οικονομικών«Κοινοποίησητωνδιατάξεωντου άρθρου 15 
του Ν.2592/98 για υπερωριακή εργασία». 

3. Το Π.Δ. 27/1.2.96 «Περί συγχώνευσης των Υπουργεί¬ 
ων Τουρισμού, Βιομηχανίας, Ενέργειας -Τεχνολογίας και 
Εμπορίου στο Υπουργείο Ανάπτυξης» (ΦΕΚ 19/Α/1.2.96). 

4. Το Π .Δ. 143/13.4.2000 «Διορισμός Υπουργών, Αναπλη¬ 
ρωτή Υπουργού και Υφυπουργών» (ΦΕΚ 122/Α/13.4.2000). 

5. Το Π.Δ. 365/28.11.97 «Διατήρηση εποπτείας Ν.Π.Δ.Δ. 
από το Υπουργείο Ανάπτυξης» (ΦΕΚ 241/Α/97). 

6. Το έγγραφο του Υπουργείου Οικονομικών με α.π. 
2/130711/0022/18.5.99 «Υπερωριακή απασχόληση προ¬ 
σωπικού με σχέση εργασίας ιδιωτικού δικαίου». 

7. Τη με α.π. 2/803345/0004 Κοινή Απόφαση Υπουργών 
«μεταβίβαση εξουσίας υπογραφής σύμφωνα με το άρθρο 
7παρ. 1 του Ν. 1943/81» (ΦΕΚ2040/19.11.99). 

8. Τη με αριθ. 19/28.2.2000 απόφαση του Δ.Σ. της Σ.Τ.Ε. 

9. Τις συνημμένες εγκρίσεις υπερωριακής απασχόλη¬ 
σης από τις κατά τόπους επιθεωρήσεις εργασίας του 
προσωπικού της Σ.Τ.Ε. με σχέση εργασίας ιδιωτικού δι¬ 
καίου (Ν. 2470/97) που υπηρετεί στις περιφερειακές μο¬ 
νάδες της Σ.Τ.Ε. για το α'εξάμηνο του 2000. 

10. Το έγγραφο της Σ.Τ.Ε. με α.π. Φ. 173/6/4329/ 
8.5.2000. 

11. Το γεγονός ότι η δαπάνη που θα προκληθεί από τις 
εν λόγω υπερωρίες θα βαρύνει τις εγγεγραμμένες πιστώ¬ 
σεις του τακτικού προϋπολογισμού της Σ.Τ.Ε. έτους 2000 
και τους κωδικούς αριθμούς 0261 και 0263, όπου υπάρχει 
πρόβλεψη ποσού δραχμών σαράντα πέντε εκατομμυρίων 
(45.000.000). 

12. Το γεγονός ότι ορισμένοι υπάλληλοι των εκπαιδευ¬ 
τηρίων - οικοτροφείων και ξενοδοχείων Σ.Τ.Ε., που λει¬ 
τουργούν σε 24ωρη βάση και όλες τις ημέρες του μήνα, 
πρέπει να εργασθούν πέραν του κανονικού ωραρίου ή νυ¬ 
κτερινές ώρες καθώς και της Κυριακές ή αργίες, προκει¬ 
μένου να καλυφθούν υπηρεσιακές ανάγκες που προκύ¬ 
πτουν από την διαμονή - υποχρεωτική σίτιση και εποπτεία 
των μαθητών - σπουδαστών, από την υποστήριξη επιμορ¬ 
φωτικών και εκπαιδευτικών προγραμμάτων, καθώς επί¬ 
σης από την εποπτεία της πρακτικής άσκησης των μαθη¬ 
τών μέσα στα εκπαιδευτήρια της Σ.Τ.Ε., αποφασίζουμε: 

Εγκρίνουμε την υπερωριακή απασχόληση για τους 
υπαλλήλους με σχέση εργασίας ιδιωτικού δικαίου που 
υπηρετούν στις περιφερειακές μονάδες της Σ.Τ.Ε. για το 
α' εξάμηνο 2000, ως εξής: 

ΕΚΠΑΙΔΕΥΤΗΡΙΟ ΤΕΣΤΕ ΗΡΑΚΛΕΙΟΥ 

Υπερωριακή απογευματινή απασχόληση 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


Για οκτώ (8) υπαλλήλους αορίστου χρόνου 480 ώρες 
συνολικά. 

Γ ια έξι (6) υπαλλήλους ορισμένου χρόνου 360 ώρες συ¬ 
νολικά. 

ΕΚΠΑΙΔΕΥΤΗΡΙΟ Τ.Ε.Σ.Τ.Ε. ΡΟΔΟΥ 
Υπερωριακή απογευματινή απασχόληση 
Για δύο (2) υπαλλήλους ορισμένου χρόνου 100 ώρες 
συνολικά 

Υπερωριακή απασχόληση εξαιρέσιμων ημερών 
Γ ια εννέα (9) υπαλλήλους ορισμένουχ ρόνου 691 ώρες 
συνολικά. 

Για δύο (2) υπαλλήλους ορισμένου χρόνου 150 ώρες 
συνολικά. 

Εκπαιδευτήριο Τ.Ε.Σ.Τ.Ε. Ναυπλίου 
Γ ια ένα (1) υπάλληλο ορισμένου χρόνου 30 ώρες συνολικά. 
Γ ια ένα (1) υπάλληλο ορισμένου χρόνου 20 ώρες συνολικά. 
Η απόφαση αυτή που ισχύει από 26.4.2000 να δημοσι- 
ευθεί στην Εφημερίδα της Κυβερνήσεως. 

Αθήνα, 26 Μάίου 2000 
Οι Γ ενικοί Γ ραμματείς 

Δημοσιονομικής Πολιτικής Υπουργείου Ανάπτυξης 
Υπουργείου Οικονομικών 

I. ΚΟΥΣΟΥΛΑΚΟΣ Α. ΠΑΠΑΘΑΝΑΣΟΠΟΥΛΟΣ 

-♦- 

Αριθ. 2/38040/0022 (5) 

Καθορισμός αποζημίωσης Προέδρου, μελών και γραμμα¬ 
τέων της Ομάδας Δράσης (έργου) 2000, για την αντι¬ 
μετώπιση του προβλήματος του έτους 2000 των πλη¬ 
ροφοριακών και ηλεκτρονικών συστημάτων αρμοδιό¬ 
τητας Υπουργείου Εθνικής Παιδείας και Θρησκ/των. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΘΝΙΚΗΣ ΠΑΙΔΕΙΑΣ ΚΑΙ 
ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου Ιδπαράγρ. 18του Ν. 2503/97 (ΦΕΚ 107 
τ. Α') «Διοίκηση, οργάνωση, στελέχωση της περιφέρειας, 
ρύθμιση θεμάτων για την Τοπική Αυτοδιοίκηση και άλλες 
διατάξεις». 

β) Του άρθρου 40του Ν. 849/1978 (ΦΕΚ232τ. Α'), όπως 
τροποποιήθηκε με το άρθρο 3 του Ν. 2129/1993 «Αύξηση 
συντάξεων και άλλες διατάξεις». 

γ) Του άρθρου 22παράγρ. 3του Ν. 2362/1995 (ΦΕΚ247 
τ. Α') «Περί Δημοσίου Λογιστικού, ελέγχου των δαπανών 
του Κράτους και άλλες διατάξεις». 

δ) Του άρθρου 27 του Ν. 2081/1992 (ΦΕΚ 154/92 τ. Α') 
με το οποίο προστέθηκε το άρθρο 29Α στο Ν. 1558/1985, 
όπως αντικαταστάθηκε τελικά με το άρθρο 1 του Ν. 
2469/1997. 

ε) Του Π .Δ. 147/1976 «Περίτου οργανισμού της Κεντρικής 
Υπηρεσία του Υπουργείου Εθν. Παιδείας και Θρησκ/των». 

2. Την Απόφαση Φ.908/Η/2063/19.4.1999 των Υπουργών 
Εσωτερικών Δημόσιας Διοίκησης και Αποκέντρωσης και 
Εθνικής Παιδείας και Θρησκευμάτων «Σύσταση ομάδων 
Δράσης (έργου), για την αντιμετώπιση του προβλήματος 
του έτους 2000 των πληροφοριακών και ηλεκτρονικών συ¬ 
στημάτων στις Υπηρεσίες και στους φορείς αρμοδιότητας 
του Υπουργείου Εθνικής Παιδείας και Θρησκ/των». 


3. Την Απόφαση Φ.908/Η/3424/11.6.1999 του Υπουρ¬ 
γού Εθνικής Παιδείας και Θρησκ/των με την οποία συ¬ 
γκροτήθηκε στην Κεντρική Υπηρεσία του ΥΠΕΠΘ πεντα¬ 
μελής ομάδα δράσης (έργου) για την αντιμετώπιση του 
προβλήματος του έτους 2000 των πληροφοριακών και 
ηλεκτρονικών συστημάτων αρμοδιότητας του ΥΠΕΠΘ. 

4. Το γεγονός ότι από την Απόφαση αυτή προκαλείται 
δαπάνη σε βάρος του Κρατικού Προϋπολογισμού ύψους 
έξι εκατομμυρίων τετρακοσίων εξήντα χιλιάδων 
(6.460.000) δραχμών για το έτος 2000, η οποία θα καλυ¬ 
φθεί από τις πιστώσεις του Φορέα 19-150, ΚΑΕ 0515, του 
προϋπολογισμού εξόδων του ΥΠΕΠΘ. 

5. Την αριθμ. 2/74260/0004/15.10.99 Κοινή Υπουργική 
Απόφαση μεταβίβασης εξουσίας υπογραφής σύμφωνα 
με το άρθρο 7 παρ. 1 του Ν. 1943/91, αποφασίζουμε: 

1. Καθορίζουμε, κατά παρέκκλιση των διατάξεων του Ν. 
2470/1997, εφάπαξ κατά μήνα αποζημίωση για τον Πρόε¬ 
δρο, τα μέλη καιτουςγραμματείςτηςΟμάδαςΔράσης, που 
συγκροτήθηκε με την Απόφαση Φ.908/Η/3424/11.6.1999 
του Υπουργού Εθνικής Παιδείας και Θρησκ/των, για την 
αντιμετώπιση του προβλήματος του έτους 2000 των πλη¬ 
ροφοριακών και ηλεκτρονικών συστημάτων του Υπουργεί¬ 
ου Εθνικής Παιδείας και θρησκ/των ως ακολούθως: 

α) Γιατον Πρόεδρο καιτα μέλη 120.000 δρχ. κατά μήνα, 
β) Για τους γραμματείς 40.000 δρχ. κατά μήνα. 

2. Η ανωτέρω αποζημίωση καταβάλλεται στους δικαι¬ 
ούχους ύστερα από βεβαίωση του Προέδρου της Ομά¬ 
δας Δράσης, ότι παρέστησαν στις συνεδριάσεις που κλή¬ 
θηκαν, και οι οποίες δεν μπορεί να είναι λιγότερες από 
τέσσερις (4) το μήνα. Σε περίπτωση που κάποιο μέλος με¬ 
τείχε σε λιγότερες από τέσσερις συνεδριάσεις το μήνα, η 
αποζημίωση μειώνεται ανάλογα. 

3. Η Ομάδα Δράσης συνεδριάζει με τόσα μέλη, όσα κρί¬ 
νει απαραίτητα κάθε φορά ο Πρόεδρος, ανάλογα με τα 
θέματα που εξετάζονται. 

4. Η ομάδα συνεδριάζει εκτός του κανονικού ωραρίου 
λειτουργίας των δημοσίων υπηρεσιών στο κεντρικό κατά¬ 
στημα του ΥΠΕΠΘ. 

5. Η ισχύς της παρούσας απόφασης αρχίζει την 15-6- 
1999 και λήγει την 31.3.2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μάίου 2000 
Οι Γ ενικοί Γ ραμματείς 

Δημοσιονομικής Πολιτικής Υπουργείου Εθνικής 
Υπουργείου Οικονομικών Παιδείας & Θρησκευμάτων 
I. ΚΟΥΣΟΥΛΑΚΟΣ ΑΘΑΝΑΣΙΟΣ ΤΣΟΥΡΟΠΛΗΣ 

-♦- 

Αριθ. 2/38867/0022 (6) 

Έγκριση υπερωριακής απασχόλησης εντός των νομίμων 
ορίων προσωπικού με σχέση εργασίας Ιδιωτικού Δι¬ 
καίου που υπηρετεί στο Υ.Ε.Ν. και αμείβεται μετις δια¬ 
τάξεις του Ν. 2470/97, για το Α' εξάμηνο έτους 2000. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1.- Τις διατάξεις του άρθρου 18 του Ν. 2470/97 
(ΦΕΚ40/Α/21.3.1997). 

2. - Την αριθ.02/13071/0022/18.5.1999 εγκύκλιο Υπουρ¬ 
γείου Οικονομικών/Γ.Λ. Κ./Γενική Διεύθυνση Μισθών και 
Συντάξεων/22η Δ/νση Μισθολογίου/Τμήμα Β'. 

3. - Τις υπηρεσιακές ανάγκες του Υ.Ε.Ν. που θα καλυ¬ 
φθούν με υπερωριακή απασχόληση. 

4. - Τις αριθ. 526/20.3.2000, 269/6.3.2000 και 

440/15.3.2000 αποφάσεις Επιθεωρήσεως Εργασίας 
Αχαΐας, Δυτικής Αττικής και Πειραιά αντίστοιχα, με θέμα¬ 
τα «Έγκριση υπερωριακής εργασίας». 

5. - Το γεγονός ότι υπάρχει εγγεγραμμένη πίστωση στον 
προϋπολογισμό του Υ.Ε.Ν. έτους 2000 στους ΚΑΕ 0521 
και 0522. 

6. -Την κοινή απόφαση αριθ.02/74260/0004/15.10.1999 
Κ.Υ.Α. «Μεταβίβαση εξουσίας υπογραφής σύμφωνα μετο 
άρθρο 7 παραγρ. 1 του Ν. 1943/1991» (Φ.Ε.Κ. 1925 Β' 
25.10.1999), αποφασίζουμε: 

1. - Την έγκριση υπερωριακής απασχόλησης εντός 
των νομίμων ορίων σε δέκα τέσσερεις (14) εργαζόμε¬ 
νους με σχέση εργασίας Ιδιωτικού Δικαίου Αορίστου 
Χρόνου, που υπηρετούν στο Υ.Ε.Ν. και αμείβοναι με τις 
διατάξεις του Ν.2470/1997 για το Α' εξάμηνο έτους 
2000, ως εξής: 

α) Σε εννέα (9) εργατοτεχνίτες που υπηρετούν στην Επι- 
σκευαστική Βάση Λ.Σ. δέκα πέντε (15) ώρες συνολικά ο 
καθένας για την χωρίς καθυστερήσεις, επισκευή και ενερ¬ 
γοποίηση των χερσαίων και πλωτών μέσων, του Υπουρ¬ 
γείου Εμπορικής Ναυτιλίας, προκειμένου αυτά να μένουν 
ακινητοποιημένατο μικρότερο δυνατό χρόνο. 

β) Σε τρεις (3) υπαλλήλους εκ των οποίων οι δύο (2) 
υπηρετούν στον Περιφερειακό Σταθμό Καταπολέμησης 
της Ρύπανσης (Π.Σ.Κ.Ρ.) ΠΑΤΡΑΣ και ο ένας (1) στον 
Π.Σ.Κ.Ρ./ΠΕΙΡΑΙΑ, για την αντιμετώπιση εκτάκτων και 
επειγόντων περιστατικών θαλάσσιας ρύπανσης, δέκα πέ¬ 
ντε (15) ώρες συνολικά για τον καθένα. 

γ) Σε έναν (1) υπάλληλο ειδικότητος οδηγού, που υπηρε¬ 
τεί ως οδηγός υπηρεσιακού λεωφορείου στην 
Α.Ε.Ν./ΑΣΠΡΟΠΥΡΓΟΥ, η οποία εδρεύει εκτός του αστικού 
κέντρου. Ο συγκεκριμένος οδηγός εργάζεται εκτός του κα¬ 
νονικού ωραρίου, καθώς απαιτείται η εργασία του, ενωρίτε- 
ρα το πρωί, και αργότερα το μεσημέρι, ώστε το μετακινού¬ 
μενο με υπηρεσιακό όχημα διοικητικό και εκπαιδευτικό προ¬ 
σωπικό της Σχολής να ευρίσκεται στην υπηρεσία του κατά 
το κανονικό ωράριο εργασίας, εξήντα (60) ώρες συνολικά. 

δ) Σε έναν (1) υπάλληλο, ειδικότητος Ναυπηγού, ο οποί¬ 
ος υπηρετεί στην Διεύθυνση Προμηθειών και Κτιριακών 
Εγκαταστάσεων Υ. Ε.Ν. και απασχολείται υπερωριακά για 
συμμετοχή του στην Επιτροπή Κρατικών Προμηθειών, η 
οποία είναι μη αμειβόμενη και συνεδριάζει απογευματι¬ 
νές ώρες, καθώς και την υλοποίηση Προμηθειών Ενιαίου 
Προγράμματος έτους 2000, εξήντα (60) ώρες συνολικά. 

2. - Για την κάλυψη της δαπάνης που θα προκληθεί 
υπάρχει πίστωση στον προϋπολογισμού του Υ.Ε.Ν., οικο¬ 
νομικού έτους 2000, στους Κ.Α.Ε. 0521 και 0522. 

Η απόφαση αυτή που ισχύει από 24.4.2000 να δημοσι- 
ευθεί στην Εφημερίδα της Κυβερνήσεως. 

Αθήνα, 24 Μαΐου 2000 

Οι Γ ενικοί Γ ραμματείς 

Δημοσιονομικής Πολιτικής Υπουργείου 

Υπουργείου Οικονομικών Εμπορικής Ναυτιλίας 

I. ΚΟΥΣΟΥΛΑΚΟΣ ΠΕΤΡΟΣ ΣΥΝΑΔΙΝΟΣ 


Αριθ. 2/36871/0022 (7) 

Καθορισμός αποζημίωσηςτων μελώντης Ομάδας Διοίκησης 
Έργου καθώς καιτων Επιτελικών Ομάδων, καθώς και της 
Ειδικής Επιτροπής παρακολούθησης και παραλαβής, 
που συγκροτήθηκαν για την υλοποίηση των όρωντης από 
16.12.99 Σύμβασης για την προμήθεια Μηχανογραφικού 
Εξοπλισμού, ανάπτυξης εφαρμογής και παροχής υπηρε¬ 
σιών, έργο που αποτελεί το δεύτερο στάδιο της υλοποίη¬ 
σης του Ολοκληρωμένου Συστήματος Πληροφορικής, 
γιατοΥπουργείοΤύπου και ΜέσωνΜαζικής Ενημέρωσης 
στο πλαίσιο του Ε.Κ.Π. «ΚΛΕΙΣΘΕΝΗΣ». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΤΥΠΟΥ ΚΑΙ ΜΕΣΩΝ ΜΑΖΙΚΗΣ 
ΕΝΗΜΕΡΩΣΗΣ 

Έχοντας υπόψη: 

1. - Τις διατάξεις του Π.Δ. 181/1994 (ΦΕΚ 116/Α/7.7.94) 
«Συγκρότηση της Γενικής Γραμματείας Τύπου και Πλη¬ 
ροφοριών σε Υπουργείο Τύπου και Μέσων Μαζικής Ενη¬ 
μέρωσης και καθορισμός των αρμοδιοτήτων του». 

2. - Τις διατάξεις του Π.Δ. 258/1993 «Περί Οργανισμού 
της Γενικής Γραμματείας Τύπου και Πληροφοριών του 
Υπουργείου Προεδρίας της Κυβέρνησης», όπως τροπο¬ 
ποιήθηκε μετο Π.Δ. 171/1994 (ΦΕΚ 108/Α/6.7.94). 

3. - Τις διατάξεις της παρ.3 του άρθρου 6 του Ν. 
2286/1995 (ΦΕΚ 19/Α/1.2.95) «Προμήθειες του Δημόσιου 
Τομέα και ρυθμίσεις συναφών θεμάτων». 

4. - Τις διατάξεις του άρθρου 1 του Ν. 2469/1997 «Πε¬ 
ριορισμός και βελτίωση της αποτελεσματικότητας των 
κρατικών δαπανών και άλλες διατάξεις» (ΦΕΚ 
38/Α/14.3.97). 

5. -Τις διατάξεις του άρθρου 19 του Ν. 2470/1997 «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις» (ΦΕΚ40/Α/21.3.97). 

6. - Τις διατάξεις του άρθρου 40 του Ν. 849/1978 «Περί 
παροχής κινήτρων για την ενίσχυση της Περιφερειακής 
και Οικονομικής ανάπτυξης της χώρας», όπως συμπλη¬ 
ρώθηκε με το άρθρο 8 του Ν. 2129/93. 

7. - Την ανάγκη εφαρμογής του Επιχειρησιακού Προ¬ 
γράμματος «ΚΛΕΙΣΘΕΝΗΣ» «Περί εκσυγχρονισμού της 
Δημόσιας Διοίκησης στο Υπουργείο Τύπου και ΜΜΕ». 

8. - Την αριθμ. 24492/Η/30.11.99 εγκριτική απόφαση, για 
την επέκταση του έργου «Ολοκληρωμένου Συστήματος 
Πληροφορικής» (Ο.Σ.Π.), από το Υπουργείο Τύπου και 
ΜΜΕ, στο πλαίσιο του Ε.Π. «ΚΛΕΙΣΘΕΝΗΣ». 

9. - Την από 16.12.1999 Σύμβαση για την εκτέλεση του 
έργου «Προμήθεια Μηχανογραφικού Εξοπλισμού ανά¬ 
πτυξης εφαρμογών και παροχής υπηρεσιών, έργο που 
αποτελεί το δεύτερο στάδιο της υλοποίησης του Ολο¬ 
κληρωμένου Συστήματος Πληροφορικής (ΟΣΠ) για το 
Υπουργείο Τύπου και ΜΜΕ, στο πλαίσιο του Ε.Π. 
«ΚΛΕΙΣΘΕΝΗΣ» 

10- Την αριθμ.5930/Ζ/14.3.2000 απόφαση «Συγκρότη¬ 
σης Ομάδας Διοίκησης Έργου καθώς και Επιτελικών Ομά¬ 
δων, για την υλοποίηση των όρωντης από 16.12.1999 Σύμ¬ 
βασης για την προμήθεια Μηχανογραφικού Εξοπλισμού, 
ανάπτυξης εφαρμογών και παροχής υπηρεσιών, έργο που 
αποτελεί το δεύτερο στάδιο της υλοποίησης του Ολοκλη¬ 
ρωμένου Συστήματος Πληροφορικής, για το Υπουργείο 
Τύπου και ΜΜΕ, στο πλαίσιο του Ε.Κ.Π. «ΚΛΕΙΣΘΕΝΗΣ». 

11Την αριθμ. 5931/Ζ/14.3.2000 απόφαση «Συγκρότη¬ 
ση Ειδικής Επιτροπής παρακολούθησης και παραλαβής. 

12 - Το γεγονός ότι, από τις διατάξεις της απόφασης αυ¬ 
τής θα προκληθεί δαπάνη σε βάρος του Κρατικού Προϋ¬ 
πολογισμού ύψους τριών εκατομμυρίων (3.000.000) 
δραχμών για το έτος 2000, η οποία θα αντιμετωπισθεί από 
τις εγγεγραμμένες πιστώσεις του Ειδ. Φορέα 47-110 και 
ΚΑΕ 0515. 

13.- Την αριθμ.2/80345/0004/8.11.99 απόφαση (ΦΕΚ 
2040/Β719.11.99), αποφασίζουμε: 

Καθορίζουμε την αποζημίωση των μελών της Ομάδας 
Διοίκησης Έργου, καθώς και των μελών των Επιτελικών 
Ομάδων της Επιτροπής παρακολούθησης και παραλα¬ 
βής, όπως ορίζονται στις υπ'αριθμ.5930/Ζ/14.3. 2000 και 
5931/Ζ/14.3.2000 αποφάσεις, για χρονικό διάστημα έξι 
(6) μηνών, ως ακολούθως: 

α) Γιατους Συντονιστές, τους Βοηθούς Συντονιστές κα¬ 
θώς και τον Πρόεδρο της Ειδικής Επιτροπής παρακολού¬ 
θησης και παραλαβής: Είκοσι πέντε χιλιάδες (25.000) 
δρχ. μηνιαίως. 

β) Για τα Μέλη των Επιτελικών Ομάδων και το Γραμμα- 
τέα της Ειδικής Επιτροπής παρακολούθησης και παρα¬ 
λαβής: Δεκαεπτά χιλιάδες (17.000) δρχ. μηνιαίως. 

Η Ομάδα Διοίκησης Έργου, οι Επιτελικές Ομάδες και η 
Ειδική Επιτροπή παρακολούθησης και παραλαβής, θα 
συνεδριάζουν τουλάχιστον μία φορά το μήνα και η απο¬ 
ζημίωση θα καταβάλλεται στα μέλη τους για μία και μόνο 
ιδιότητά τους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μάίου 2000 
Οι Γ ενικοί Γ ραμματείς 

Δημοσιονομικής Πολιτικής Υπουργείου Τύπου και 

Υπουργείου Οικονομικών Μέσων Μαζικής Ενημέρωσης 

I. ΚΟΥΣΟΥΛΑΚΟΣ ΝΙΚΟΣ ΑΘΑΝΑΣΑΚΗΣ 

-♦- 

Αριθ. 50256 (8) 

Τ ροποποίηση της 50076/5.2.98 απόφασης Υπουργού 
Εργασίας και Κοινωνικών Ασφαλίσεων. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρ. 13 του Ν. Δ/τος 2963/1954 
«Περί ιδρύσεως Αυτονόμου Οργανισμού Εργατικής Κα¬ 
τοικίας». 

2. Τις διατάξεις του Κανονισμού «Περί προϋποθέσεων 
παροχής κατοικίας και δανείων υπάτου Οργανισμού Ερ¬ 
γατικής Κατοικίας». 

3. Την αριθ. 50895 από 30.11.1994 απόφαση του Υπουρ¬ 
γού Εργασίας. 

4. Την αριθ. 50899/12.12.96 απόφαση του Υπουργού 
Εργασίας και Κοινωνικών Ασφαλίσεων και του Υφυπουρ¬ 
γού Οικονομικών «Αύξηση των ποσών δανείων Ο.Ε.Κ. 
προς δικαιούχους του για επισκευή υπάρχουσας κατοι¬ 
κίας, καθορισμός ύψους επιτοκίου και λοιπών όρων χο¬ 
ρήγησης». 

5. Την αριθμ. 50076/5.2.98 «Τροποποίηση της αριθ. 
50899/12.12.96 Υπουργικής απόφασης». 


6. Το αριθμ. 25601/3264/23.5.2000 έγγραφο του ΟΕΚ 
με το οποίο μας υπέβαλε απόσπασμα πρακτικού της αριθ. 
29/12.5.2000 συνεδριάσεως του Διοικητικού του Συμβου¬ 
λίου. 

7. Τη διάταξη του άρθρου 22 του Ν. 2362/1995 «ΠερίΔη- 
μοσίου Λογιστικού Ελέγχου των δαπανών του Κράτους 
και άλλες διατάξεις». 

8. Το άρθρο 29 Ατού Ν. 1558/1985 που προστέθηκε με 
άρθρο 27 του Ν. 2081/1992 την παράγραφο 2 του άρθρου 
1 του Ν. 2469/1997 και το γεγονός ότι από τις διατάξεις 
της απόφασης αυτής δεν προκαλείται δαπάνη σε βάρος 
του προϋπολογισμού του Ο.Ε.Κ. 

9. Την αριθ. 80027/8.5.2000 κοινή απόφαση του Πρω¬ 
θυπουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων» (Φ.Ε.Κ. 
610/Β/9.5.2000), αποφασίζουμε: 

Τροποποιούμε την αριθ. 50076/5.2.1996 Υπουργική 
απόφαση και εγκρίνουμε όπως για τις αιτήσεις που έχουν 
υποβληθεί μέχρι σήμερα για δάνειο επισκευής από δικαι¬ 
ούχους του Ο. Ε. Κ. ή θα υποβληθούν μετά τη δημοσίευ¬ 
ση της παρούσης στην Εφημερίδα της Κυβερνήσεως, αυ¬ 
τό θα χορηγείται, εφόσον η άδεια οικοδομής έχει εκδοθεί 
20 χρόνια πριν την υποβολή της αίτησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Ιουνίου 2000 

Ο ΥΦΥΠΟΥΡΓΟΣ 

ΧΡΗΣΤΟΣ ΠΡΩΤΟΠΑΠΠΑΣ 
-♦- 

Αριθ. 5421.5/18/00 (9) 

Καθορισμός ύψους μηνιαίου επιδόματος αναπροσαρμο¬ 
γής σε χερσαίο επάγγελμα των φυματικών ναυτικών. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α. Τις διατάξεις του άρθρου 10παρ.3 και του άρθρου 14 
παρ. 2 του ΝΔ 3738/1957 «Περί Προστασίας Φυματικών 
Ναυτικών» (ΦΕΚ 169Α/57) σε συνδυασμό με τις διατάξεις 
του ΠΔ 924/1975 «Περί καταργήσεως του Κεφαλαίου 
Προστασίας Φυματικών Ναυτικών και συγχωνεύσεως 
κλάδων αυτού μετά του Ναυτικού Απομαχικού Ταμείου 
και του Κεφαλαίου Ανεργίας και Ασθένειας Ναυτικών» 
(ΦΕΚ293 Α/75). 

β. Το άρθρο 29 Ατού Ν. 1558/85 (Α' 37) όπως προστέ¬ 
θηκε με το άρθρο 27 του Ν. 2081/92 (Α'54) και τροποποι¬ 
ήθηκε με το άρθρο 1 παρ. 2α του Ν. 2469/97 (Α'38). 

γ. Την απόφαση της αριθμ. 4546/4/2.2.2000 συνεδρία¬ 
σης (θέμα 10ο) του Διοικητικού Συμβουλίου του Οίκου 
Ναύτου. 

δ. Την αριθ. 1039386/441/Α0006/21.4.2000 Κοινή Από¬ 
φαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων Υπουργού Οικονομικών 
στους Υφυπουργούς Οικονομικών» (ΦΕΚ 571 Β/2000). 

ε. Την οικονομική δυνατότητα του ΝΑΤ. 

στ. Το γεγονός ότι με την απόφαση αυτή πιθανολογείται 
δαπάνη σε βάρος του προϋπολογισμού του Ναυτικού 
Απομαχικού Ταμείου το ύψος της οποίας δεν μπορεί να 
προσδιοριστεί δεδομένου ότι επί του παρόντος δεν έχει 

εμφανισθεί κανένας ναυτικός της κατηγορίας αυτής, 
αποφασίζουμε: 

1Ορίζουμε το ύψος του μηνιαίου επιδόματος αναπρο¬ 
σαρμογής σε χερσαίο επάγγελμα των ασφαλισμένων φυ- 
ματικών ναυτικών, που εξέρχονται από την Γ' κατηγορία 
μετανοσηλευτικής προστασίας και εντάσσονται στην Β' 
κατηγορία, για το έτος 2000, στο ποσό των δραχμών έν¬ 
δεκα χιλιάδων (11.000). 

2.- Η παρούσα ισχύει από την ημερομηνία δημοσίευσής 
της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως και να κοινοποιηθεί για εκτέλεση. 

Πειραιάς, 9 Ιουνίου 2000 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΓΙΟΣ ΔΡΥΣ ΧΡΗΣΤΟΣ ΠΑΠΟΥΤΣΗΣ 


ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στη 2/86020/0022/10.12.1999 απόφαση του Υπουργού 
Οικονομικών που δημοσιεύθηκε στο ΦΕΚ 2182/Β7 
20.12.1999, σελίδα 27245 γίνονται οι εξής διορθώσεις 
σφαλμάτων: 

α) Αντικαθίσταται στην παρ. 9 του προοιμίου της ανω¬ 
τέρω απόφασης το συνολικό ποσό της δαπάνης από το 
λανθασμένο «830.000» στο ορθό «844.000». 

β) Αντικαθίσταται στο διατακτικό μέρος της ανωτέρω 
απόφασης η ημερομηνία λήξης της εν λόγω Ομάδας Ερ¬ 
γασίας από την λανθασμένη «21.7.1999», στην ορθή 
«31.7.1999». 

(Από το Υπουργείο Οικονομικών) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.θί. 0 Γ 
β-ΓΠ3ίΙ: ννθβΓΤΙ33ΐθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 

Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 


547 

ΠΕΙΡΑΙΑΣ - Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13 Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. 8< Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οιΔήμοι, οι Κοινότητες ως και οι επιχειρήσεις αυτών πληρώνουντο μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































